**Významová (lexikálna) rovina jazyka**

Jazykovedná disciplína, ktorá sa zaoberá skúmaním slovnej záso­by súčasného jazyka, sa nazýva **lexikológia.**

**Slovná zásoba jazyka (lexika)** je otvorený súbor jednoslovných a viacslovných pomenovaní, ktoré slúžia človeku v istom jazykovom spoločenstve na vyjadrenie mimojazykovej skutočnosti (reálnej, skutočnej, napr. cesta, kôň, pero, otec, železničná stanica, alebo neskutočnej, virtuálnej, napr. mier, priateľstvo, svet, snívanie, vedecký experiment). Za základnú jednotku lexikológie sa zvyčajne považuje **slovo.**

**Synonymá** sú rovnoznačné slová, ktoré majú rôznu formu, ale rovnaký alebo podobný význam. Napr. utekať, bežať alebo osoba, jednotlivec, jedinec.

**Antonymá (opozitá)** sú protikladné slová, sú to dvojice (niekedy aj trojice slov) s opačným významom. Napr. kupovať - predávať, príchod - odchod, starý - mladý/nový, teplý - chladný/studený.

**Homonymá** sú rovnozvučné slová, napr. matka: 1. rodička, 2. hovorovo druh skrutky, tzv. matica. Ich rovnaká zvuková podoba vznikla náhodne, bez akejkoľvek vonkajšej alebo vnútornej súvislosti. Napr. nie je žiadna súvislosť medzi úhorom ako neobrábanou pôdou a úhorom ako rybou podobnou hadovi. Ide iba o náhodné stretnutie zvukovo podobných slov, medzi ktorými je len formálny vzťah, pri každom ide o prvotný význam slova.

**Ustálené slovné spojenie** pomenúva jeden lexikálny význam ako celok, nedá sa rozdeliť, dokonca z neho nemôžeme ľubovoľne niektoré slovo vynechať bez straty lexikálneho významu. Napr. kurie oko, dusičnan sodný, hádzať hrach na stenu. Medzi ustálené slovné spojenia patria aj **združené pomenovania.**

**Združené pomenovania** sú také ustálené slovné spojenia, ktoré nemajú expresívny charakter. Základom združeného pomenovania môže byť podstatné meno alebo slo­veso, napr. šijací stroj, bezpečnostný technik, štátny úradník, konat dobro.

Na okraji (periférii) slovnej zásoby sú zastarané slová (historizmy a ar­chaizmy, napr. móres), ktoré sa dnes nepoužívajú preto, že zanikli pred­mety a javy, ktoré pomenúvali alebo ich nahradili nové pomenovania.

Iné slová označujú nové predmety a javy skutočnosti, sú odrazom vývoja spoločnosti. Takéto slová nazývame neologizmy (napr. suvenír, mobil).

**Cudzie slová** sú slová, ktoré sa preberali a aj v súčasnosti preberajú z cudzích jazykov. Cudzie slová sa používajú hlavne v náučných textoch. Môžu byť:

1. zdomácnené – už ich nepociťujeme ako cudzie, napr. rádio, televízor, auto, meter, uniforma. Patria medzi ne aj niektoré nespisovné slová – môžu byť fa­miliárne, ale aj vulgárne, napr. gang, bačkory, kiks, šuviks, vercajk; to sú však výrazne expresívne slová.
2. medzinárodné slová (internacionalizmy) – vyskytujú sa vo viacerých (aspoň troch) rozdielnych jazykoch. Pomenúvajú javy z oblasti politiky, kultúry, vedy, techniky ap. Uľahčujú medzinárodné dorozumievanie sa. Ide hlavne o termí­ny, ako napr. kardiochirurgia, aliancia, substantivum, terorizmus.

**Nespisovné slová** sú slová, použitie ktorých je obmedzené len na veľmi úzky okruh textov (napr. súkromný rozhovor, zvada, slangový prejav).

Medzi nespisovné slová zaraďujeme:

1. **nárečové slová**, napr. švábka, grule, bandurky.
2. **slangové slová** – nespisovné slová, ktoré vznikajú často deformáciou známych slov, používa ich istá spoločenská alebo záujmová skupina. Napr. fáro - auto, dostať zaracha – niečo mať zakázané, kilo - sto korún, seknúť s niečím - nechať to tak ap.
3. **profesionalizmy** – nespisovné slová, ktoré používa istá profesia; slúžia na rých­le a úsporné vyjadrovanie sa, napr. operačná sála - operačka, zubné lekár­stvo - zubárina, deckár - odborný detský lekár. Mnohé z nich sa postupne včleňujú do spisovnej slovnej zásoby, napr. stavbár, slovenčinár.

**Neologizmy** sú novovzniknuté slová alebo spojenia slov. Vyžaduje si ich spoločenský vývoj. Vznikajú hlavne pre potreby náučných, administratívnych a publicistických textov. Napr. mobilný telefón, privatizácia, snoubording. Často sú to slová prevzaté z cudzieho jazyka, v súčasnosti najmä z angličtiny. Domáce neologizmy sú zriedkavejšie, napr. samoobsluha, mraznička, posilňovňa.

Zastarané slová sú slová alebo slovné spojenia, ktoré sa dnes už nepo­užívajú, dostali sa na okraj slovnej zásoby. Rozdeľujú sa na:

1. **Archaizmy** sú slová, ktoré už bežne nepoužívame, pretože v procese vývinu jazyka sa začali častejšie využívať iné, novšie slová – ich synonymá. Napr. mo­vitý – zámožný, sklep – obchod. Archaizmy sa uplatňujú ako charakterizačný prostriedok doby napr. v umeleckých textoch, v ktorých slúžia na zdôrazne­nie starých čias.
2. **Historizmy** sú slová, ktoré kedysi pomenúvali hlavne predmety, povolania atď., ktoré dnes už neexistujú, a preto v súčasnej slovenčine nemajú syno­nymá. Nachádzame ich už len v dielach s historickou tematikou alebo od­borných textoch. Napr. dráb, vicišpán, dereš, slúžny.

Slovotvorný postup je spôsob tvorenia nových slov. Nové slová sa tvoria odvodzovaním, skladaním, kombináciou odvodzovania a skladania a skraco­vaním. Najproduktívnejším spôsobom tvorenia slov je odvodzovanie.

**Slovotvorný postup** **Príklad**

**1. odvodzovanie** prie-beh, mút-iť

**2. skladanie** dobr-o-druh, inter-0-net

**3. kombinácia odvodzovania a skladania** cest-o-pis-ný, ne-každ-o-den-ný

**4. skracovanie** ZOH, SR, sitcom

0 **odvodzovaní** hovoríme, ak sa zo základového slova pripojením slovotvorného formantu utvorí nové, odvodené slovo.

0 **skladaní** hovoríme, ak sa spojením dvoch (alebo viacerých) slovotvorných základov utvorí nové slovo.

Veľa slov vzniká aj **kombináciou odvodzovania a skladania**, napr. život-o-pis-ný, nov-o-vek-ý.

Skracovanie je spôsob tvorenia nových slov zo skrátených častí skra­covaných slov, pričom lexikálny význam slov sa skrátením nemení.

Vznikajú tak:

* administratívne skratky (ako sú napríklad resp., napr., str., ap. - píše sa za nimi vždy bodka, vyslovujú sa neskrátene),
* iniciálové skratky, ktoré sa tvoria z iniciál (prvých písmen) viacslovného názvu, napr. SR- Slovenská republika, LOH - letné olympijské hry, SĽUK- Slo­venský ľudový umelecký kolektív,
* skratkové slová, ktoré vznikajú spojením začiatočných hlások alebo sla­bík viacslovného názvu, napr. sitcom- situačná komédia, TANAP- Tatranský ná­rodný park;
* ustálené značky (napríklad km, kg, dm, s - za nimi sa nikdy nepíše bodka, vyslovujú sa neskrátene).

**Preskúšajte sa☺**

1. **Uveďte spôsoby tvorenia nových slov**.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. **Uveďte** **synonymum k slovu *skupina*.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. **Uveďte** **jedno antonymum k slovu *ľahký*.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. **Uveďte** **iniciálky slovného spojenia cestovná kancelária.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. **Akým slovotvorným postupom vznikli slová *tanček* a *chvostík*?**

a) spájaním b) skladaním c) skracovaním d) odvodzovaním

1. **Priraďte k zastaraným slovám správne *synonymum*:** 1**.** purpur, 2. vicišpán, 3. koráb, 4. apatieka, 5. plánka.

**veľká drevená loď** =\_\_, **lekáreň** =\_\_, **vyšší úradník** =\_\_, **nezaštepený strom** =\_\_, **sýtočervená farba** =\_\_.

1. **V ktorej možnosti sú uvedené *iniciálové skratky* ?**

a) NATO, TANAP b) atď., tzv., t.j. c) km, kg, Fe d) EÚ, SR, ZŠ e) M.P., P.S., S.K.

1. **Vyberte správne *združené pomenovanie:***

a) veľká sála b) operačná sála c) nádherná sála d) sklená sála e) vysnívaná sála

1. **Utvor *synonymum* k slovu *utekať*** \_\_\_\_\_\_\_\_\_\_\_\_\_\_\_\_\_\_\_\_\_ **a *antonymum* k slovu *príchod*.**\_\_\_\_\_\_\_\_\_\_\_\_\_\_\_\_\_\_\_\_\_\_\_
2. **Slovo MATIKA patrí medzi**: a) spisovné slová b) slangové slová c) nárečové slová d) slová cudzieho pôvodu

**11. Akým slovotvorným postupom (odvodzovanie, skladanie) vznikli slová:**

zemetrasenie\_\_\_\_\_\_\_\_\_\_\_\_\_\_\_\_\_\_\_

pozemský\_\_\_\_\_\_\_\_\_\_\_\_\_\_\_\_\_\_\_\_\_

horolezec\_\_\_\_\_\_\_\_\_\_\_\_\_\_\_\_\_\_\_\_\_\_

hlavisko\_\_\_\_\_\_\_\_\_\_\_\_\_\_\_\_\_\_\_\_\_\_\_

redaktorka\_\_\_\_\_\_\_\_\_\_\_\_\_\_\_\_\_\_\_\_\_

pradávny\_\_\_\_\_\_\_\_\_\_\_\_\_\_\_\_\_\_\_\_\_\_

pripísať\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nadnárodný\_\_\_\_\_\_\_\_\_\_\_\_\_\_\_\_\_\_\_\_\_\_

slúžiť\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

zemepis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

životopis\_\_\_\_\_\_\_\_\_\_\_\_\_\_\_\_\_\_\_\_\_\_\_\_

namojpravdu\_\_\_\_\_\_\_\_\_\_\_\_\_\_\_\_\_\_\_\_\_

**Zvuková rovina jazyka**

**Vybrané slová**

Po spoluhláskach p, b, v, m, r, s, z sa v nasledujúcich slovách (a v dalších slovách odvodených od týchto slov) píše y/ý.

**po p:**

pýcha, pýšiť sa, pyšnieť, pyšný, prepych, pykať, pýr, pýriť sa, pysk (papuľa), pyskatý, pyštek (bozk), pýtať sa, spytovať sa, opytovať sa, dopyt, pytliak, kopyto;

**Všimnite si → pysk** – papuľa **→** zvieraťa **piskot** – pískanie

**po b:**

by, aby, býk, býčí, byvol, byľ, bylina, bystrý, bystrina, Bystrica, Bytča, byt (jestvovať), živobytie, bytosť, bytostný, bývalý, bývať, obývať, obyvateľ, prebývať, bydlo (bývanie), bydlisko, byt, bytná, príbytok, dobyť (zmocniť sa), vydobyť, výdobytok, dobývať, dobýjať (mesto), dobytok, nábytok, zbytočný, nadbytočný, prebytok, úbytok, odbyt, neodbytný, prvobytný, kobyla, obyčaj, obyčajný;

**Všimnite si**

**bydlo** – obydlie **→ *bidlo***– tyč v kuríne alebo pre vtákov

**byť** – jestvovať, existovať **→ *biť*** – udierať, biť sa s niekým

**dobyť** – ovládnuť mocou **→ *dobiť*** – veľmi zbiť; dať do chodu batériu

**dobýjať** – zmocniť sa, napr. hradu **→ *dobíjať*** – doplňovať energiu

**byt** – príbytok **→ *bit*** – jednotka elementárnej informácie/číslica dvojkovej sústavy

**po v:**

*vy (vy sedíte), vykať, vydra, vyhňa, výr(druh sovy), výskať, výskot, vysoký, výška, výšina, Vyšehrad, vyše, výr (vydávať zvuk), zavýjať, vyži a (druh psa), zvýšiť sa, zvyšovať, zvyšok, zvyk, zvykať, zvyknúť, zvyčajný, návyk;*

**Všimnite si**

**výr** – druh sovy **→**  **vír** – krútňava (vodný, vzdušný, prachový vír)

**vyť** – zavýjať, vydávať ťahavý zvuk **→**   **viť** – veniec, zavinúť dieťa

**vy** – , **vý** – sú slovotvorné predpony **→**  **vi** –, **ví** – sú súčasťou slovotvorného základu,

(vymyslieť, vyrozprávať, vyhubiť, výrastok, výskok), **→** (vidieť, vítať, víno, vila, vidlička), nedajú sa od neho

možno ich oddeliť od slovotvorného základu oddeliť

**po m:**

my (my robíme), mykať, myknúť, zamykať, odmykať, pomykov, mýliť sa, mylný, omyl, myslieť, myšlienka, myseľ, premýšľať, zmysel, úmysel, výmysel, priemysel, mys, myš, umyť, umývať, pomyje (odpadky po umývaní riadu), mydlo, Myjava, mýto, mýtnik, hmýriť sa, hmyz, smyk (pohyb sláčikom), priesmyk, šmýkať sa, šmyknúť sa, šmyk, šmykľavka, žmýkať;

**Všimnite si**

my – N osobného zámena **my → → →** mi (mne) – D osobného zámena **ja**

**po r:**

*ryba, rybník, rybina rybacina, ryčať, ryk ryčanie, rýdzi, rýdzik, ryha, rýchly, zrýchliť, zrýchľovať, rys, rysovať, ryšavý, ryť (rozrušovať povrch), rozrývať, rýľ, úryvok, poryv (vetra, citov), brýzgať (nadávať), hrýzť, koryto, korytnačka, Korytnica, kryt, skryť, pokryť, pokrývka, prikryť, prikrývka, skrýša, úkryt, kryha, prýštiť (prudko vyvierať), strýko, strýc, stryná, trýzniť (ubližovať), tryzna (smútočný alebo pamätný obrad za zosnulých), trysk (prudký pohyb, napr. koňa), rým, rýmovať sa, rýpať, rytier, ryža, bryndza, Torysa;*

**Všimnite si**

***kryštál*** – nerast (kryštálový cukor, kryštáliky ľadu)**→ *krištáľ*** – brúsené alebo číre sklo (krištáľovo čistý)

***ryža*** – plodina **→** ***rizoto*** – jedlo z ryže

***rým*** – v básni **→ *Rím*** – mesto

**→** nesprávne je ***tryska, tryskové lietadlo***, správne je ***dýza, prúdové lietadlo***

**po s:**

*sychravý, syčať, sykať (vydávať zvuk), sykavý, sykot, sýkorka, syn, sypať, sýpka, osýpky, sypký, syr, syrovník (koláč plnený syrom), syseľ, sýty, nasýtiť, nenásytný, vysychať;*

**Všimnite si**

***sykať*** – vydávať zvuk **→** ***síkať*** – striekať

***syčať –*** napr. para z hrnca **→** ***sipieť*** – zviera, napr. had, hus

**po z:**

*jazyk, jazyčný, jazyčnica, nazývať, pozývať, vyzývať, prezývať, vzývať, ozývať sa, prizývať;*

**Všimnite si**

***zývať*** *– nesamostatný slovotvorný základ, napr. Prezývali ju Zlatovláska.*

***zívať*** *– naširoko otvárať ústa, napr. Zíval od nudy.*

**Slabika**

* Je najmenšia zvuková jednotka reči, ktorá nesie prozodické vlastnosti (prízvuk, kvantitu, melódiu).
* Základom každej slabiky je samohláska, dvojhláska alebo slabikotvor­ná spoluhláska. Spoluhlásky r, ŕ, l, ĺ môžu plniť v slabikách funkciu sa­mohlások a dvojhlások. Preto sú spoluhlásky r, ŕ, I, í slabikotvorné, napr. vlk, stĺp, vŕba, srnka.
* V slovách sa striedajú krátke a dlhé slabiky, t. j. slabiky s krátkymi sa­mohláskami, resp. so slabičnými spoluhláskami r, / s dlhými samo­hláskami alebo dvojhláskami, resp. so slabičnými spoluhláskami r, /'podľa pravidla o rytmickom krátení, napr. krásny, svieži.

**Pravidlo o rytmickom krátení**

Pravidlo o rytmickom krátení hovorí, že v slovenčine zvyčajne v jednom slove nenasledujú dve dlhé slabiky bezprostredne za sebou.

**Výnimky z rytmického krátenia**

Druhá dĺžka sa nekráti v týchto prípadoch:

1. V pádových príponách podstatných mien stredného rodu zakončených na \_ie, ktoré sa skloňujú podľa vzoru vysvedčenie, napr. lístie – lístia – lístiu – lístie – lístí – lístím, skálie – skalia – skálí, prútie – prútia – prútí, tŕstie – tŕstia *–* tŕstí, siatie – siatia – siatí.
2. V pádovej prípone -í genitívu množného čísla podstatných mien žen­ského rodu, napr. hrádzí, schôdzí, klieští, básní, piesní, kázní siení, strání, stro­jární, tlačiarní.
3. V tvaroch genitívu množného čísla s vkladnou dvojhláskou ie pri pod­statných menách ženského a stredného rodu, ktoré sa skloňujú podľa vzorov žena, ulica a mesto, napr. výhra – výhier (popri výher), Mlynářce – Mlynáriec, hospo­dárstvo – hospodárstiev, cigánstvo – cigánstiev.
4. V pádových príponách živočišných prídavných mien, napr. páví – pá­vieho – páviemu – pávím, pávia – páviu, pávie – pávích – pávími, netopierí – ne­topierieho, netopieria – netopieriu, netopierie; krokodílí, krokodília, krokodílie; diviačí, diviačia, diviačie.
5. V tvaroch prítomného času slovies vzoru rozumieť, napr. zmúdrieť – zmúdriem – zmúdrieš – zmúdrie – zmúdrieme – zmúdriete, zvážnieť – zvážniem, zvážnie, vytriezvieť – vytriezviem – vytriezvie.
6. V prípone -ia 3. os. množného čísla prítomného času, v prípone prechodníka -iac a v prípone prítomného činného príčastia -iaci, napr. chvália, chváliac, chváliaci; hlásia, hlásiac, hlásiaci; vážia, vážiac, vážiaci; ľúbia, ľúbiac, ľú­biaci; triedia, triediac, triediaci; vŕšia, vŕšiac, vŕšiaci.
7. V prípone minulého činného príčastia -vší, -všia, -všie po predchádza- jcej dvojhláske ia, napr. vyliavší, vyliavšia, vyliavšie; zakliavší, zakliavšia, zakliavšie; udiavší sa, udiavšia sa, udiavšie sa.
8. V tvaroch prítomného času opakovacích slovies zakončených na -ievať (dvojhláska ie sa neskracuje), napr. blúdievať – blúdievam – blúdievaš – blúdieva, chválievať, kŕmievať, pálievať, slávievať, trápievať.
9. V príponách -iar, -iareň (dvojhláska ia sa neskracuje), napr. míliar, múčiar, bieliareň, rýchliareň, triediareň.
10. V zložených slovách, napr. tisícnásobný, tisíckrát, druhýkrát, tretíkrát, viacmiestny, šéftréner.
11. V tvaroch neurčitých zámen s časticou nie-, napr. niekým, niečím; niečí, niečia, niečie, niečieho, niečiemu, niečím, niečiu, niečích, niečími.
12. V slovách s predponami ná-, zá-, sú-, napr. nádielka, námietka, nátierka, zásielka, súčiastka.

**Preskúšajte sa☺**

1. **Doplňte chýbajúcu hlásku:**

So siat...m ozim...n pokročili. Nebo o malú chvíľu zatiahn... čiern... mraky. Černič...m obrastené sk...lie sa zos...palo. Zrniečka máč...ka si vrabce odniesli do svoj...ch zásobárn.... Zapratal celý stôl kresliarsk...mi potrebami. Lyžiarsk... terény tich...čko očakávali pretekárov. Na ulici sme našli nieč... bundu. Otec sa rozhodol kúp...ť viacm...stn... auto.

1. **V ktorej z možností sa nachádza slovo patriace medzi výnimky z rytmického krátenia?**
2. siatie
3. lúskanie
4. múdrosť
5. hra
6. **V ktorej z možností sa nachádzajú len slová patriace medzi výnimky z rytmického krátenia?**
7. hlad, vŕba
8. hospodárstiev, kúpele
9. láska, diviačí
10. pávími, piesní
11. **V ktorej z možností sa nachádzajú len slová patriace medzi výnimky z rytmického krátenia?**
12. tisíckrát, niečím
13. nádielka, zemepis
14. prútie, lúka
15. zábavný, triediareň

**INTERPUNKCIA**

Interpunkcia je sústava príslušných grafických znakov (interpunkčných znamienok), ktoré sa používajú na členenie textu.

V slovenčine sa používajú tieto interpunkčné znamienka: **bodka (.), výkričník (!), otáznik (?), čiarka (,), bodkočiarka (;), pomlčka (–), tri bodky (…), zátvorky ( ), dvojbodka (:), úvodzovky („“), lomka (/). V rámci pomenovania sa používa spojovník (-) a apostrof (’).**

P o z n a m k a. – Interpunkčne znamienka, ako sú bodka, výkričník, otáznik, čiarka, bodkočiarka, tri bodky, dvojbodka, píšu sa bezprostredne za slovom bez vynechania medzery a medzera sa vynecháva až za týmito interpunkčnými znamienkami. Úvodzovky a zátvorky sa píšu bez medzery nielen za výrazom, ktorý sa kladie medzi tieto interpunkčne znamienka, ale aj pred nim. Pomlčka sa píše s medzerami, spojovník sa píše bez medzier. Ak sa stretajú dve interpunkčne znamienka, napr. výkričník a otáznik (*!?*), bodka za skratkou a čiarka (*a pod.*), píšu sa bez medzery.

**Priama reč**

Schémy všetkých troch typov zápisu priamej reči v slovenčine sú takéto:

**Uvádzacia veta: „Priama reč.!?“**

**„Priama reč,?!“ uvádzacia veta.**

**„Priama reč,“ uvádzacia veta, „priama reč.?!“**

**Preskúšajte sa☺**

1. **Za oslovením vo vete vždy píšeme:**
2. bodku
3. dvojbodku
4. bodkočiarku
5. čiarku
6. **V zložených slovách píšeme:**
7. dvojbodku
8. pomlčku
9. spojovník
10. čiarku
11. **Na začiatku a na konci priamej reči vždy píšeme:**
12. čiarky
13. úvodzovky
14. tri bodky
15. bodky
16. **Nedokončená výpoveď má na konci:**
17. tri bodky
18. tri čiarky
19. tri bodkočiarky
20. dvojbodku
21. **Za skratkami vždy píšeme:**
22. otáznik
23. pomlčku
24. čiarku
25. bodku

**9. V ktorej z možností sú správne použité interpunkčné znamienka?**

1. Áu, to bolí!
2. Áu: to bolí!
3. Áu - to bolí!
4. ,,Áu” to bolí!

**10. V ktorej z možností sú správne použité interpunkčné znamienka?**

1. „ Som chorý, ” povedal.
2. „ Som chorý ”, povedal.
3. „ Som chorý. ” Povedal.
4. „ Som chorý, ” - povedal.

**11. Citoslovcia vo vete oddeľujeme:**

1. dvojbodkou
2. čiarkou
3. zátvorkou
4. bodkočiarkou

**12. Ktorá z možností je napísaná správne?**

1. „ Zuzka, ” poď sem!
2. Zuzka: poď sem!
3. Zuzka! - poď sem.
4. Zuzka, poď sem!

**13. Vo vete *Hurá vyhrali sme* chýbajú interpunkčné znamienka:**

1. pomlčka a výkričník
2. čiarka a bodka
3. dvojbodka a výkričník
4. čiarka a výkričník

**Umelecká literatúra**

Umeleckú literatúru delíme na:

 **a) lyriku**

 **b) epiku**

 **c) drámu**

**Lyrika**

**Lyrické literárne diela** (väčšinou básne) vyjadrujú myšlienky, nálady, city a pocity autora. Nemajú dej.

Lyrika sa podľa spracovaných tém delí na: **- osobnú** (patrí k nej aj ľúbostná)

 **- prírodnú**

 **- spoločenskú**

Ak autor v hociktorom lyrickom diele uvažuje nad nejakým problémom, zamýšľa sa nad tým, čo ho trápi, nazývame to **reflexívna lyrika**. Básne, ktoré vznikajú ako reakcia na istú udalosť, nazývame **príležitostné básne**. Osobitným druhom lyrickej poézie sú **populárne piesne**. Ich autormi sú hudobní skladatelia a textári. **Lyrický hrdina** je taký hrdina v lyrickej poézii, prostredníctvom ktorého autor vyjadruje svoje pocity a myšlienky (autor sa stotožňuje s hrdinom).

**Epika**

**Epické literárne diela** majú dej. Ich najdôležitejším znakom je rozprávanie. Dôležitými kompozičnými prostriedkami (kompozícia je usporiadanie prvkov, spôsob výstavby) v epickom texte sú:

 **a) pásmo rozprávača** (rozprávač je nositeľom rozprávania)

 **b) pásmo postáv** (postavy sú nositeľmi príbehu, ktorý sa rozvíja v čase a priestore)

Keď sa autor stotožňuje s postavou rozprávača, hovoríme o priamom rozprávaní (**ja – rozprávanie**). Ak autor rozpráva v 3. osobe minulého času, hovoríme o autorskom rozprávačovi (**je – forma**). Reč postáv je opakom autorskej reči. V texte sa prejavuje ako **dialóg** alebo **monológ**. Dialóg je rozhovor dvoch alebo viacerých postáv. Každé epické dielo má: **hlavného hrdinu** (postavu) a **vedľajšie postavy**. Ak hlavným hrdinom diela nie je jednotlivec, ale skupina ľudí, nazýva sa **kolektívny hrdina**. **Lyrickoepická báseň** je taká báseň, v ktorej sa prelínajú lyrické i epické prvky.

**Dráma**

**Dramatické literárne diela** sú určené na predvádzanie textu na základe zrakového a sluchového vnímania. Preto drámu rozdeľujeme do týchto kategórií: **a) divadelná hra**

 **b) film**

 **c) televízna hra**

 **d) rozhlasová hra**

Dráma má spoločné znaky s epikou, lebo má dej. Má spoločné znaky aj s lyrikou, lebo autor vyjadruje prostredníctvom postáv svoje pocity a myšlienky. V dráme **nie je rozprávač príbehu**. Dej prebieha prostredníctvom konania postáv a ich dialógov.

**Preskúšajte sa☺**

1. **Ktoré z uvedených pojmov nie sú označením pre literárny druh?**
2. lyrika
3. poviedka
4. dráma
5. epika

**2. Medzi žánre epiky nepatrí:**

1. román
2. óda
3. novela
4. poviedka

**3. Báseň, v ktorej autor vyslovuje svoje pocity, nálady a myšlienky, sa nazýva:**

1. epická
2. lyrická
3. balada
4. esej

**4. Doplňte. Základným znakom drámy je neprítomnosť \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .**

**5. Ak je hrdinom diela skupina ľudí, hovoríme o hrdinovi:**

1. kolektívnom
2. lyrickom
3. epickom
4. skupinovom

Druhové formy umeleckej literatúry (lyrické a epické)

**Aforizmus** je stručný výrok, ktorý obsahuje vtipnú myšlienku.

**Bájka** je veršovaná alebo neveršovaná malá epická žánrová forma, ktorá vyslovuje mravné poučenie. Je vyslovené buď na začiatku, buď na konci bájky, alebo vyplýva z príbehu. Najčastejšie v bájke vystupujú zvieratá, ktoré majú vlastnosti a konajú ako ľudia. Bájka využíva hlavne inotaj a personifikáciu. Najznámejším bájkarom bol grécky otrok Ezop (žil v 6. storočí pred Kristom).

**Balada** je epická báseň pochádzajúca z ľudovej slovesnosti, ktorá má tieto znaky:

* má pochmúrny dej,
* dej má rýchly spád a stupňuje sa (často využíva magické číslo tri),
* vystupujú v nej nadprirodzené postavy a javy,
* dej sa končí tragicky.

Balady sú ľudové (majú všetky znaky) a umelé (niektoré znaky im môžu chýbať).

Ak je príčinou tragédie zlá spoločenská situácia (bieda, vojna), je to **sociálna balada**.

**Legenda** je veršovaný alebo prozaický epický útvar, ktorý rozpráva o živote, skutkoch, zázrakoch a mučeníctve svätých.

**Óda** je lyrická báseň, ktorá sa s nadnesenosťou, pátosom a oslavným spôsobom vyjadruje o nejakej téme (národ, príroda, mladosť, významná osobnosť).

**Poviedka** je krátka epická forma. Dej poviedky je jednoduchý a vystupuje v ňom málo postáv, ktoré sa charakterovo nevyvíjajú. Poviedka so žartovnou tematikou je **humoreska.**

**Sonet** je lyrická báseň (alebo jej časť), ktorá sa skladá zo 14 veršov v 4 strofách (4+4+3+3 ). V jej úvode básnik nastoľuje problém a v závere sa ho snaží vyriešiť alebo naň poukázať. Modernejšie sonety už nedodržujú presný počet strof.

**Divadelná hra**

**Divadelná hra** je literárny text, ktorý sa prispôsobí na realizáciu na divadelnej scéne (javisku). Túto premenu nazývame **inscenácia**.

Východiskové dramatické žánre sú: **tragédia** a **komédia**.

**Tragédia** je najstarší dramatický žáner. Jeho hlavným znakom je boj jednotlivca alebo skupiny s nepriateľom. Hlavný hrdina zahynie.

**Komédia** je dramatický žáner, ktorý má za cieľ svojou komickosťou vyvolať u divákov smiech.

**Muzikál** je žáner hudobného divadla, v ktorom je spojený slovesný text, hudba, spev a tanec.

**Bábková hra** je divadelná hra, ktorá sa predvádza na javisku, ale namiesto hercov v nej vystupujú bábky.

**Rozhlasová hra**

**Rozhlasová hra** je literárno-dramatický žáner, ktorý využíva iba zvukové prostriedky. Základným výrazovým prostriedkom je slovo, dôležitý je i zvuk (zvukové efekty, hudba ), ktorý môže citovo umocňovať obraznosť jazykových prostriedkov.

**Preskúšajte sa☺**

**1. Medzi žánre drámy nepatrí:**

1. komédia
2. veselohra
3. žalm
4. tragédia

**2. Óda je:**

1. lyrická báseň b) balada c) sonet d)populárna pieseň

**3. Balady, v ktorých sa rieši problém biedy, vojny, osamelosti ľudí, sa nazývajú:**

1. spoločenské balady
2. sociálne balady
3. vojnové balady
4. klasické balady

**4. Malá epická žánrová forma, ktorá najčastejšie čerpá zo života zvierat a vyslovuje mravné poučenie, sa nazýva:**

1. román
2. balada
3. bájka
4. povesť

**5. V ktorej z uvedených možností patria všetky literárne žánre k tomu istému literárnemu druhu?**

1. sonet, poviedka, bájka
2. rozhlasová hra, tragédia, balada
3. óda, legenda, aforizmus
4. komédia, muzikál, bábková hra

**TEÓRIA LITERATÚRY**

**Poézia** je súhrn všetkých veršovaných literárnych diel. Jednotlivé veršované literárne dielo je **báseň**. Veršované literárne dielo je také, ktoré je napísané vo **„viazanej„ reči**. Má určité pravidlá, v ktorých dôležitú úlohu zohráva rytmus a intonácia. **Rytmus** je pravidelné opakovanie určitých javov. V literatúre vníma človek rytmické opakovanie ako estetický jav. A na ňom je postavená báseň. Základnou rytmickou jednotkou básne je verš. **Verš** jejeden riadok básne. Verš však nestojí v básni osamotený. Spája sa s ostatnými veršami do väčších celkov, do strof. **Strofa (sloha)** je zoskupenie dvoch alebo viacerých veršov v básni**.** Báseň môže mať ľubovoľný počet strof. **Rým** je zvuková zhoda slabík na konci veršov.

**Typy rýmov:**

 **a) združený** (spája dva a dva susedné verše podľa schémy **aa, bb, cc, dd** ...)

 Bolo dobre – ale dávno: a

 žil na svete Slovák slávno; a

 oj, žil si on vo slobode, b

 Ako ryba v tichej vode. b

 **b) striedavý** (spája vždy dva nepárne a dva párne verše strofy podľa schémy **a b a b**)

 Naša reč je sladká a

 jak mlieko Panny Márie, b

 ale slovo matka a

 nad všetky dary je, b

 **c) obkročný** (spája prvý verš so štvrtým a druhý s tretím podľa schémy **a b b a**)

 A národ oboril sa na národ a

 s úmyslom vraždy, s besom skaziteľa. b

 Kres spráskal pušiek, zahrmeli delá; b

 zem stene, piští vzduch, rvú vlny vôd, a

 **d) prerývaný** (spája iba párne verše podľa schémy **a b c b**, ostatné sa nerýmujú)

 Ty si prvá, čo si moju a

 dušu správne pochopila. b

 Ale mlčím. – Kebych vravel, c

 zas by si mi neverila. b

 **e) postupný** (spája prvý verš so štvrtým, druhý s piatym, tretí so šiestym, **a b c a b c**)

 Viem, že môj silný hlas mrie bez ozveny, a

 hoc by sa niesol jak spev cherubína! b

 Viem, že je márna žertva môjho žitia ... c

 Poslednej chaty zakiaľ stoja steny, a

 v nejž hlaholila sladká slovenčina: b

 s tou chatou zviažem obsah svojho bytia. c

**Cvičenie**

* **Určte druhy rýmov, vyznačte ich schému.**

Som vo znamení pokoja,

predś zvem ťa, Život, do boja

od ranných do večerných zôr

pre krásnu dcéru čiernych hôr.

(I. Krasko)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mám ústa plné tvojich úst.

Mám dlane plné tvojich dlaní.

V lebke jak vietor v roklinách

mi šumí hlas tvoj rozvzlykaný.

(M. Rázus)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ale buď mocná v tichu,

ako je ruží pýcha,

ako je ruží stud,

a cestou do zániku

ty, ktorá nezaniká,

človeka neodsúď.

(J. Kostra)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Objímam Vesnu, krásavicu,

rozmarným, nežným pohľadom,

som navštívil jej rodný dom,

nesúc jej srdca polovicu.

(J. Smrek)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aké to strašné chmáry letia

po bielych strunách po čele?

Blesk vletel do okvetia

vášnivej bielej nedele?

(V. Reisel)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Najkrajšia si keď si češeš vlasy

tuším zakryjú tvoj štíhly pás.

Zrkadlo už pošepne ti asi

že sa krásnym ženám podobáš

(Kamil Peteraj)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**UMELECKÉ PROSTRIEDKY**

**Metafora** je prenášanie významu na **základe vonkajšej alebo vnútornej podobnosti**. Napr. *nad ním svieti pevný hrad na vysokom bralí, vyplakal more sĺz...*

**Epiteton** – (gréc. epithetos – pridaný)– básnický prívlastok patrí k obrazným pomenovaniam a vyjadruje príznak podstatného mena. Vnáša do umeleckého textu emocionálnosť a expresívnosť, vyjadruje hodnotiaci vzťah autora k pomenovanému faktu. Pomocou neho odhaľuje autor skryté stránky predmetov a javov. Rozlišujeme dva druhy básnických prívlastkov.

1. **epiteton constans** (konstans)– čiže **stály prívlastok**, ktorý tvorí s podstatným menom stabilné spojenie. Vyskytuje sa najmä v ľudovej slovesnosti, v antických a klasicistických eposoch a v textoch pre deti – býva formálne, ošúchané, lacné (každý koník je vraný, každý šuhaj je milený, každá deva je švárna).
2. **epiteton ornans –** (ozdobný prívlastok) je prívlastkom väčšiny podstatných mien (substantív), ktoré v texte oživuje a konkretizuje. Vnáša do deja statickosť, opisnosť, ale súčasne poetickosť. *Les sa zachmúril. Stromy nôtili žiaľnym, hlbokým hlasom, čudné, chmúrne žalmy.*

**Metaforické epiteton** býva názvom literárnych diel: *Drevená dedina, Absolútny zákaz, Horký chlieb, Zakliata mladosť...*

**Metonymia** – (z gréc. metónymía – zámena mien). Zámena jedného slova alebo slovného spojenia iným slovom alebo slovným spojením na základe vonkajších vzťahov alebo vecnej súvislosti. Metonymiu možno rozdeliť na **viacero druhov:**

1. Namiesto pomenovania ľudí sa použije výraz, ktorý označuje miesto alebo priestor, kde žijú [ulička drieme]
2. Namiesto názvu ľudí alebo udalostí sa použije názov historického obdobia [„vek lebiek prebitých a prestrelených snov“ = obdobie vojny]
3. Namiesto konkrétneho výrobku sa použije látkové podstatné menom [dopili fľašku = víno]
4. Zamieňa sa príčina za následok, alebo naopak [víťazstvo - vavrín - víťazstvo]
5. Namiesto výrobku, výtvoru sa použije meno výrobcu, autora. [čítal Hviezdoslava]
6. Namiesto názvu ľudí sa použije výsledok ich práce. [zápisnice, grafy, nuly do ulíc sa vyhrnuli]

**Personifikácia** (z lat. *persona* – osoba, *facere* – robiť, konať). Druh metafory vznikajúci tak, že sa neživým predmetom prisudzujú vlastnosti a schopnosti ľudí. V personifikácii predmety ožívajú, nadobúdajú schopnosť konať a hovoriť ako živí ľudia.

**Prirovnanie** (lat. comparatio) vzniká porovnávaním dvoch vecí alebo javov na základe podobnosti alebo spoločných znakov, najčastejšie pomocou spojok *ako, sťa, než, ani.* Má vlastnosti [metafory](http://sk.wikipedia.org/wiki/Metafora), ale na rozdiel od nej majú **slová priamy význam.** Napr.*Letí ako kométa, Sladký sťa med.* Obsahuje tri prvky: porovnávaný, porovnávajúci a spoločná vlastnosť. Napr. *o chvíľu spí jej hlava sivá jak zasnežená krajina, spí ako zarezaný...*

**Cvičenie**

* **Určte, či ide o metaforu, personifikáciu, prirovnanie, epiteton, metonymiu.**

*milujem Beethovena\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*recitovať Hviezdoslava\_\_\_\_\_\_\_\_\_\_\_\_\_\_\_\_\_\_\_\_\_\_*

*hľadisko zahučalo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*vlasy ako sneh\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*kúpiť si Picasa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*sused vyhorel\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*vypiť pohár mlieka\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*čítať Hviezdoslava\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Hrad reagoval okamžite\_\_\_\_\_\_\_\_\_\_\_\_\_\_\_\_\_\_\_\_\_*

*jedlo nedorazilo načas\_\_\_\_\_\_\_\_\_\_\_\_\_\_\_\_\_\_\_\_\_\_\_*

*recitovať Rúfusa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*byť hviezdou\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*umyť okno jelenicou\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*nosiť líšku\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*divadlo tlieska\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*nebo nepozná obľúbencov\_\_\_\_\_\_\_\_\_\_\_\_\_\_\_\_\_\_\_\_*

*zavesiť Fullu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*verná rodná hruda kamenistá\_\_\_\_\_\_\_\_\_\_\_\_\_\_\_\_\_*

*od Tatier k Dunaju\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*bude hrať futbal na ľavom krídle\_\_\_\_\_\_\_\_\_\_\_\_\_\_*

*psík s očami sa s tebou rozpráva\_\_\_\_\_\_\_\_\_\_\_\_\_\_*

*slnce v zlatej kolíske nad horou umiera\_\_\_\_\_\_\_\_\_*

*slnko starne\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*vietor sa hneval\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*oblaky plačú\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*vypili dve fľaše\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*tiene čakajú\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*leží na trojke*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*obloha sa hnevá\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*rýchla ako vietor\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*v očiach sa mu zablyslo*\_\_\_\_\_\_\_\_\_\_\_\_\_\_\_\_\_\_\_\_\_\_

*anjelský pohľad\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*duša mu spievala*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*horúca láska*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*rovní sťa sviece*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*nad ním svieti pevný hrad na vysokom bralí\_\_\_\_\_\_*

*hviezdy sa smejú\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*zvuky sa predbehujú\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*chvejú sa hviezdy\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*mesiac sa díva\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*krehká púpava dvíha svoju hlávku\_\_\_\_\_\_\_\_\_\_\_\_\_\_*

*a tie naše Tatry zďaleka sa smejú\_\_\_\_\_\_\_\_\_\_\_\_\_\_*

*spieva slovenské pole \_\_\_\_\_\_\_\_\_\_\_\_\_\_\_\_\_\_\_\_\_\_\_*

*pravda u dvier žobre \_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*psík s očami sa s tebou rozpráva\_\_\_\_\_\_\_\_\_\_\_\_\_\_\_*

*slnce v zlatej kolíske nad horou umiera\_\_\_\_\_\_\_\_\_\_*

*zúri boj\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*
*dedina má strach\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Slohové postupy a slohové útvary**

**Slohový postup** je spôsob, akým vyberáme, skladáme a usporadúvame text alebo časti textu.

**Slohový útvar** alebo žáner je konkrétny, uzavretý a ukončený výsledný text, ktorý vznikol použitím určitého slohového postupu.

**Slohové postupy** poznáme:

* **rozprávací,**
* **opisný,**
* **informačný,**
* **výkladový.**

 **ROZPRÁVACÍ SLOHOVÝ POSTUP**

* vyberá, skladá a usporadúva dejové časti – úvod, jadro, záver,
* zachytáva udalosti postupne, ako sa odohrávajú v čase a priestore,
* prináša jedinečný príbeh.

**Použitím rozprávacieho slohového postupu môžeme vytvoriť slohové útvary:**

* rozprávku,
* povesť,
* poviedku,
* bájku,
* báj,
* legendu,
* detektívny príbeh,
* beletrizovaný životopis.

**Pre rozprávací slohový postup sú charakteristické jazykové prostriedky:**

slovesá, spojky, príslovky, citoslovcia, všetky druhy viet podľa postoja hovoriaceho.

***Príklady rozprávacieho slohového postupu:***

1. *Na kopci nad Bratislavou sa vypína starobylý hrad. Kedysi viedli tadeto dve dôležité obchodné cesty...*
2. *Na ceste sa ozývali výkriky. Jerguš už kedysi počul o besných psoch. Priskočil k dverám a zavrel vráta...*

**OPISNÝ SLOHOVÝ POSTUP**

* vyberá, skladá a usporadúva znaky a vlastnosti predmetov, osôb, javov,
* zachytáva následnosť jednotlivých činností v pracovnom postupe.

**Použitím opisného slohového postupu môžeme vytvoriť slohové útvary:**

* statický opis,
* dynamický opis,
* opis pracovnej činnosti,
* charakteristiku osoby,
* odborný opis,
* umelecký opis,
* referát,
* beletrizovaný životopis.

**Pre opisný slohový postup sú charakteristické jazykové prostriedky:**

prídavné mená, prirovnania.

***Príklady opisného slohového postupu:***

1. *Je to kamenný palác, ktorý leží na hradnom vrchu. Obklopujú ho mohutné múry a vonkajšie opevnenie. Má dve brány. Pred palácom sa rozprestiera široké nádvorie.*
2. *Bol to pôvabný, pekný človek dokonale stavaný, rovných mocných údov, nie však zavalitý, ale vysoký, pevne urastený. Jeho tvár bola príjemná,...*

**INFORMAČNÝ SLOHOVÝ POSTUP**

* vyberá, skladá a usporadúva údaje a fakty,
* nevysvetľuje, ale tvrdí, informuje.

 **Použitím informačného slohového postupu môžeme vytvoriť slohové útvary:**

* oznámenie,
* správu,
* pozvánku,
* telegram,
* jedálny lístok,
* inzerát,
* referát,
* rozvrh hodín,
* úradný životopis,
* prihlášku,
* interview,
* uvítací rozhovor.

**Pre informačný slohový postup sú charakteristické jazykové prostriedky:**

vecné vyjadrovanie bez citových prvkov, prevaha podstatných mien, číselné údaje, oznamovacie vety, jednoduché vety.

***Príklady informačného slohového postupu:***

1. *Dňa 15. februára 2009 sa uskutočnilo na našej škole školské kolo v prednese poézie a prózy. Vo všetkých kategóriách súťažilo 50 žiakov.*
2. *Narodila som sa 14. Mája 1979 v Bratislave. Obaja rodičia sú zamestnaní. Otec Ján Novák pracuje v Ústave aplikovanej kybernetiky v Bratislave, matka Eva Nováková je učiteľka.*

**VÝKLADOVÝ SLOHOVÝ POSTUP**

* vyberá, skladá a usporadúva podstatu a vzťahy javov,
* poúča, vysvetľuje nový jav,
* vysvetľuje, učí a vyjadruje mienku, hodnotí.

**Použitím výkladového slohového postupu môžeme vytvoriť slohové útvary:**

* prednášku,
* úvahu,
* diskusiu,
* polemiku,
* slávnostný prejav.

**Pre výkladový slohový postup sú charakteristické jazykové prostriedky:**

podstatné mená, odborné výrazy, podraďovacie súvetia, neosobné vyjadrovanie v tvare 1. osoby množného čísla, prítomný čas slovies.

***Príklady výkladového slohového postupu:***

1. Triedna učiteľka: *Dnes sa pozhovárame o školskom výlete. Aké miesto by ste chceli navštíviť?*

 Janko: *Ja by som najradšej navštívil miesto, kde by sa dalo kúpať. Mohli by sme ísť do Bojníc.*

 Vlado: *To je dobrý nápad. A mohli by sme si pozrieť aj Bojnický zámok a zoologickú záhradu.*

**Preskúšajte sa☺**

1. **Určte typ slohového postupu, útvaru a jazykového štýlu**

Dnes o 13:33 stredoeurópskeho času narazila na povrch Mesiaca viac než dvojtonová raketa vyslaná v rámci misie NASA. Na mesiaci sa zdvihol prach do výšky ôsmich kilometrov. Sila nárazu zodpovedala asi výbuchu jeden a pol tony TNT. Sonda misie LCROSS, ktorá sa na poslednú chvíľu odpojila od rakety, bude následne analyzovať, či sa v prachových časticiach nenachádza aj voda. Sonda LCROSS sa podľa plánu roztrieštila na dve časti. Jedna z nich narazila presne do oblasti južného pólu Mesiaca a trafila svoj cieľ - kráter Centaur. O niekoľko minút neskôr urobila niečo podobné aj druhá časť sondy, no predtým ešte stihla zaznamenať všetky detaily, toho čo sa dialo a poslala ich na Zem. (z tlače, 9.10.2009)

1. **Určte typ slohového postupu, útvaru a jazykového štýlu**

Náhle uzriem dievčatko. Bezmocne sa obzerá vôkol seba.

Pripadá mi rovnako stratené ako ja.

„Hej, stratila si sa? Kde máš ocina?“

„Čo je to ocino?“ hľadí na mňa strnulo.

Ani sa neusmeje.

To som si dal! Určite je to dieťa slobodnej matky.

„Stratila si sa mamine?“ usmejem sa na ňu.

„Čo je to mamina?“ opýta sa rovnako vážne. Bez úsmevu.

Zhrozene sa ohliadam vôkol seba. Ale veď - aj tam je také isté dievčatko. A tam tiež. Už ich vidím aspoň šesť. Dievčatko ma poťahá za rukáv.

„Nemáš tabletku?“ pýta sa.

„Nie. Akú?“

Pozrie sa na mňa, ale neprejaví začudovanie. Akoby to nevedela.

„Škoda, odvetí krátko a na okamih ma zahalí dymová clona. Čosi v dievčati zasyčí a o chvíľu už na zemi leží iba veľká mláka a šaty toho dievčaťa...“

1. **Určte typ slohového postupu, útvaru a jazykového štýlu**

Štvrtáci miestneho gymka

nevolajú nikam spinkať

Chystajú večierok,

v budove OKC

Kto vyrástol z plienok,

Santa ho vidieť chce!

* Ak 23. 12. o 17:00 nemáš lepší program, príď na večierok moderovaný samotným Santa Clausom.
* Vstupným je Tvoj úsmev a vek vyšší ako číslo 15.
* Večierok sa uskutoční v divadelnej sále, jeho ukončenie predpokladáme o 22:00

**JAZYKOVÉ ŠTÝLY**

**Jazykový štýl** je cieľavedomý výber a usporiadanie jazykových a kompozičných prostriedkov.

Rozlišujeme tieto **druhy jazykových štýlov:**

1. **hovorový,**
2. **umelecký,**
3. **administratívny,**
4. **publicistický,**
5. **náučný,**
6. **rečnícky.**

Každý druh **jazykového štýlu** má svoje typické znaky, uplatnenia a slohové postupy.

**1. HOVOROVÝ JAZYKOVÝ ŠTÝL:**

**Má tieto typické znaky:**

* ústnosť,
* súkromnosť,
* situačnosť,
* stručnosť,
* expresívnosť,
* nie je vopred pripravovaný.

**Používajú sa slová:**

* nárečové,
* slangové,
* nespisovné,
* citovo zafarbené.

**Uplatnenie má:**

* v rodinnom prostredí,
* medzi priateľmi.

**Slohové útvary:**

* **ústne útvary –** rozprávanie, dialógy, telefonický rozhovor, debata, príslovie...,
* **písomné útvary –** súkromný list, sms, mms, e-mail, pohľadnica...

 **2. UMELECKÝ** (BÁSNICKÝ**) JAZYKOVÝ ŠTÝL:**

**Má tieto typické znaky:**

* variabilnosť,
* expresívnosť,
* metaforickosť,
* náznakovosť,
* vyjadrenie subjektívneho názoru autora,
* obsahová mnohoznačnosť.

**Používajú sa slová:**

* obrazné vyjadrenia,
* básnické slová.

**Uplatnenie má:**

* **v umeleckej literatúre –** lyrika, epika, dráma.

**Slohové útvary:**

pieseň, hymna, sonet, óda, balada, rozprávka, povesť, bájka, báj, poviedka, novela, román, veselohra, tragédia, dráma, muzikál...

**3. ADMINISTRATÍVNY JAZYKOVÝ ŠTÝL:**

**Má tieto typické znaky:**

* vecnosť,
* knižnosť,
* stručnosť,
* adresnosť,
* neutrálnosť.

**Používajú sa slová:**

* odborné a knižné,
* trpné príčastia,
* ustálené frázy,
* citovo nezafarbené.

**Uplatnenie má:** v úradnom styku.

**Slohové útvary:**

úradný list, žiadosť, pozvánka, oznam, zápisnica, objednávka, životopis, vysvedčenie, peňažný poukaz, podací lístok...

**4. PUBLICISTICKÝ JAZYKOVÝ ŠTÝL:**

**Má tieto typické znaky:**

* písomnosť,
* verejnosť,
* informatívnosť,
* variabilnosť,
* aktuálnosť.

**Používajú sa slová:**

* žurnalizmy,
* klišé – často používané slovné zvraty.

**Uplatnenie má:**

* v tlači,
* v rozhlase,
* v televízii,
* je určený pre širokú verejnosť.

**Slohové útvary:**

správa, referát, interview, reportáž, fejtón, recenzia, oznámenie, úvodník, komentár...

**5. NÁUČNÝ JAZYKOVÝ ŠTÝL:**

**Má tieto typické znaky:**

* písomnosť,
* monologickosť,
* verejnosť,
* pojmovosť,
* presnosť,
* odbornosť,
* vysvetľuje súvislosti medzi javmi.

**Používajú sa slová:**

* odborné termíny,
* abstraktné pojmy,
* zložité vetné konštrukcie,
* trpný rod.

**Uplatnenie má:**

* v náučnej literatúre,
* v učebniciach,
* vo vedeckej literatúre.

**Slohové útvary:**

výklad, úvaha, esej, prednáška, vedecký referát, odborný posudok, kritika.

**6. REČNÍCKY JAZYKOVÝ ŠTÝL:**

**Má tieto typické znaky:**

* ústnosť,
* verejnosť,
* názornosť,
* adresnosť,
* je vopred písomne pripravovaný.

**Používajú sa slová:**

* zrozumiteľné termíny,
* obrazné umelecké prostriedky,
* sprevádzané mimikou.

**Uplatnenie má:**

* pri slávnostných príležitostiach,
* na konferenciách.

**Slohové útvary:** slávnostný prejav, príhovor, prednáška, referát, diskusný príspevok...